MikroRabbi v3.1 Demo - Opastus

(c) Data Universum 1994

Demo-ohjekirja

Ohjelmasta

Mitä uutta MikroRabbi tuo Raamatun tutkimiseen?

MikroRabbi -ikkunan esittely

Raamatunpaikkaosoitin

Toimintoja

Valikoiden esittely

Opastusikkuna

Raamatunpaikan haku ja Raamattuikkunat

Sanahaku

Jaelista

Kommentaarit

Leikepöytä ja tekstin siirtäminen muihin ohjelmiin

Lopetus

Sanasto ja käsitteet


Sanasto ja käsitteet

 Alaviite

Alasvetolista

ASCII-koodi

Hakemisto

Hakukohde

Jaelista

.JLI

Jokerimerkki

Kohdistin

Kommentti

Kommentaari

Kytkentänappi

Leikepöytä

Looginen operaattori

Painike

Paikkahaku

Ponnahduspainike

Polku

Pullahdusikkuna

Raamattuikkuna

Raamatunpaikka

Raamatunpaikkaosoitin

Rinnakkaispaikkaviite

Sanahaku

Sanakommentaari

Tarkennin

Tiedosto

Viitejaelista

Windows-Ansi


Alaviite

Yksittäiseen sanaan tai raamatunpaikkaan liittyvä selitys, esimerkiksi vaihtoehtoinen käännösmuoto tms. Kunkin käännöksen mukana toimitettavat alaviitteet ovat selattavissa raamattuikkunan alaosassa.


Alasvetolista

Lista, josta voit valita useammasta vaihtoehdosta. Esimerkiksi raamatunkirjan voit  valita raamatunkirjat-alasvetolistasta.

Voit kirjoittaa kirjan lyhenteen näppäimistöltä aktivoimalla alasvetolistan ensin tai painaa alasvetolistan nuolipainiketta, jolloin valittavissa olevat arvot näkyvät listassa.


ASCIIsta
ASCII-koodi

Lyhenne tulee englanninkielisistä sanoista American Standard  Code for  Information Interchange. Kyseessä on koodijärjestelmä, joka määrittelee kirjaimet, numerot ja erikoismerkit tiedonsiirtoa varten.

Katso myös:

Windows-Ansi


Hakemistot
Hakemisto

Jos tiedosto käsitetään vaikka esitelehtiseksi, hakemisto vastaa tällöin mappia, johon esitelehtiset varastoidaan. Kuten esitelehtisetkin kannattaa jakaa eri mappeihin sen mukaan, mitä asiaa ne käsittelevät, kannattaa myös tiedostot jakaa eri hakemistoihin käyttötarkoituksen mukaan. Windowsin tiedostojärjestelmä perustuu DOS:n puumaiseen tiedostojärjestelmään, eli jokaisella levyllä on yksi hakemisto, jota kutsutaan juureksi. Hakemistot voivat sisältää toisia hakemistoja, joita puolestaan kutsutaan nimellä alihakemistot. Esimerkiksi MikroRabbin alla on DATA-alihakemisto, jossa on kaikki raamatunkäännökset. Jaelistat ovat omassa JLI-alihakemistossaan.


Hakukohde

Hakukohde on se raamattuikkuna, jonka sisältämään raamatunkäännökseen hakutoiminnot kohdistuvat. Hakukohteeksi voidaan asettaa myös kommentaari-ikkuna (-tiedosto).


MikroRabin jaelistat
Jaelista

Raamatunpaikoista koostuvaa listaa kutsutaan jaelistaksi. Jaelistassa ei ole varsinaista Raamatun tekstiä, ainoastaan raamatunpaikkojen alku- ja loppuosoitteita. Jaelistan avulla osoitetaan esim. ne kohdat Raamatusta, josta löytyy sana Joosef.


JLI
.JLI

Jaelistatiedoston  tarkennin on .JLI. Se on lyhennys sanasta jaelista. Se siis osoittaa, että tiedosto on tyyppiä jaelista. Tarkenninta käytetään erottamaan jaelista muista tiedostoista. Kun nimeät tekemääsi jaelistaa tallennuksen yhteydessä, MikroRabbi lisää automaattisesti .JLI-tarkentimen.


Jokerimerkki

Tiedostojen nimissä voidaan käyttää tähteä (*) osoittamaan mitä tahansa kirjainta ja useamman kirjaimen osaa tai kysymysmerkkiä (?) osoittamaan mitä tahansa yksittäistä merkkiä. Jokerimerkkejä voidaan käyttää myös hakusanoissa, esim. hakusana Jeesu* tarkoittaa kaikkia sellaisia sanoja, jotka alkavat Jeesu-kirjaimilla.


Kohdistin

Jaelistassa oleva kehystetty alue, joka ympäröi yhden yksittäisen raamatunpaikan.


Kommentit
Kommentti

Kommentti on käyttäjän tekemä, yhteen raamatunjakeeseen liittyvä tekstinpätkä. Käyttäjä voi lisätä uusia kommentteja, poistaa vanhoja sekä muokata aikaisemmin tehtyjä. Kommentti selittää joko raamatunjakeessa olevaa yksittäistä sanaa tai jotain raamatunjaetta. Selitys voi olla sanan toinen käännösmuoto tai esim. tunnetun teologin ajatus ko. raamatunjakeesta. Kommentti vastaa siis perinteisen saarnaaja-Raamatun reunahuomautuksia. Käyttäjä voi lisätä vapaasti omia kommenttejaan mihin tahansa raamatunjakeeseen.


Kommentaareista
Kommentaari

Kommentaari on tiedosto, johon talletetaan kaikki yhden käyttäjän tekemät kommentit. Jos kommentti käsitettäisiin kirjan lehdeksi, niin kommentaari olisi silloin itse kirja. Kommentaareja voi olla useita, mutta vain yksi niistä voi kerrallaan olla käytössä.


Kytkentänapit
Kytkentänappi

Raamattuikkunan ylälaidassa oleva nappi, jolla voidaan  kytkeä eri käännökset toisiinsa. Tämä tapahtuu painamalla kytkentänapit pohjaan kaikista niistä käännöksistä, jotka halutaan liittää yhteen. Kytkentänapin tunnistaa siinä olevasta ketjusta. Jos kytkentä on suoritettu ketju on yhtenäinen, kuten alemmassa kuvassa . Ellei kytkentää ole, ketju on avoin, kuten ylemmässä kuvassa. Kun kytkentänappi on alhaalla ja aktiivisena olevan käännöksen raamatunpaikkaa muutetaan, muut käännökset muuttuvat automaattisesti samaan paikkaan.


Leikepöydistä
Leikepöytä

Tiedon väliaikainen säilytyspaikka, josta se voidaan siirtää kätevästi muihin ohjelmiin. Useimmissa kehittyneissä Windows-ohjelmissa on laajennettu oma leikepöytä, kuten MikroRabbissakin. Näin käyttäjällä on  käytettävissä kaksi leikepöytää, joista toinen on aktiivisena. MikroRabbin omaan  leikepöytään  voidaan siirtää raamatunpaikkoja ja muuta tekstiä.   Käytetyt kirjasinlajit säilyvät siirrettäessä ne MikroRabbin omaan leikepöytään.

Käyttäjän pitää valita jompi kumpi leikepöydistä aktiiviseksi. Käytettävän leikepöydän voit valita MikroRabbin Toiminnot-valikon Asetukset-komennolla. Oletusarvona on  MikroRabbin oma leikepöytä aktiivisena.


Loogiset operaattorit
Looginen operaattori

Hakusanojen välille voidaan asettaa loogisia operaattoreita:

ja (&-merkki)

tai (|-merkki)

ei (!-merkki).

Loogiset operaattorit valitaan painamalla hiirellä ko. operaattorin  painonappia. Toinen vaihtoehto on kirjoittaa operaattori käyttämällä komentorivihaussa suluissa olevia merkkejä. Ainoastaan suluissa olevat merkit vastaavat operaattoreita, sanoina kirjoitettuna (esim. "ja")  operaattori käsitetään hakusanaksi.

Esimerkiksi jos hakusanoina on esim. Jeesus ja Herra, ja  looginen operaattori Tai on päällä, haetaan jakeita, joissa esiintyy joko sana Jeesus tai Herra. Jos loogisena operaattorina on Ja, haetaan jakeita,  joissa on sekä Jeesus- että Herra-sana samassa jakeessa.

Jos Herra-sanan edessä on looginen operaattori Ei, etsitään jakeita joista löytyy Jeesus-sana, mutta ei Herra-sanaa.


Painikkeet
Painike

Ikkunoissa esiintyvä nappula,  jota painamalla  tapahtuu jotain. Esimerkiksi MikroRabbin pääikkunassa olevat toimintonappulat ovat painikkeita, joita painamalla suoritetaan ko. toiminta.


Paikkahaku

Paikkahaku hakee hakukohteeksi valitusta raamatunkäännöksestä käyttäjän haluaman raamatunpaikan.


Ponnahduspainikkeet
Ponnahduspainike

Ponnahduspainikkeen avulla voidaan pienentää tai suurentaa ikkunoita. Ponnahduspainikkeen tunnistaa ikkunan oikeassa yläkulmassa olevasta mustasta kolmiosta, joka on suurempi kuin ikkunan suurennuspainike.

Ponnahduspainikkeita sisältävät ikkunat ovat aina päällimmäisenä MikroRabbin ikkunassa.

Ponnahduspainikkeet löytyvät seuraavista ikkunoista:

jaelistat

viitejaelistat

haku.

Jaelista-ikkunoilla on kolme erilaista kokoa ja hakuikkunalla kaksi kokoa.


Tiedostopolut
Polku

Polku on tiedoston "osoite", eli tieto siitä, missä hakemistossa tiedosto sijaitsee. Jos haluat esimerkiksi tallettaa kirjoittamasi tekstin nimellä RAAMATTU.TXT a:-aseman hakemistoon KIRJEET, on polku tällöin A:\KIRJEET\RAAMATTU.TXT.


Pullahdusikkuna

Pullahdusikkuna on MikroRabbin haku- ja jaelistaikkunoissa käytetty ikkunatyyppi, jonka kokoa voidaan suurentaa ja pienentää ikkunan reunassa olevan ponnahduspainikkeen avulla.


Raamattuikkunat
Raamattuikkuna

Raamatuntekstiä tutkitaan ja selataan raamattuikkunassa. Raamattuikkuna liittyy aina tarkalleen yhteen raamatunkäännökseen, mutta samaan käännökseen liittyviä ikkunoita voi olla avoinna useita samanaikaisesti. Raamattuikkuna on jaettu kahteen osaan, joista ylemmässä on varsinainen raamatunteksti. Alaosassa käännökseen liittyvät alaviitteet.

Osat erotetaan toisistaan mustalla viivalla ja niiden kokoa voidaan muuttaa siir-tämällä viivaa ylös- tai alaspäin.


Raamatunpaikka

Raamatunpaikka on yhden tai useamman jakeen muodostama yhtenäinen alue, esim. Joh. 3:11-14 tai Joh. 2:1-4. Raamatunpaikka saa jatkua luvusta toiseen (esimerkiksi Joh. 3:1 - 11:2, huomaa aloitus- ja päätösjakeitten merkitseminen mukaan), mutta ei kirjasta toiseen (esimerkiksi Matt. 3. - Luuk 5. on mahdoton).


Raamatunpaikkaosoitin

MikroRabbi-pääikkunan yläosassa olevat kentät, jotka osoittavat valittua Raamatun kirjaa, lukua ja jaetta.

Kenttiin liittyy alasvetolistat, joiden avulla voidaan muuttaa raamatunpaikkaosoittimen sisältöä, eli suorittaa paikkahaku.


Rinnakkaispaikkaviitteet
Rinnakkaispaikkaviite

Raamatun jakeeseen liittyvää toista jaetta, jossa käsitellään samaa asiaa, kutsutaan rinnakkaispaikkaviitteeksi. Rinnakkaispaikkaviite saadaan esiin painamalla kahdesti hiiren vasemmanpuoleista nappulaa raamattuikkunassa halutun jakeen päällä.  Kaksoispainalluksen paikalla ei ole merkitystä, kunhan se vain pysyy ko. jakeen sisällä.  Kaikki käännökset eivät välttämättä sisällä rinnakkaispaikkoja ollenkaan.

Käyttäjä voi tehdä omia viitteitä. Omat viitteet saadaan esiin painamalla kahdesti hiiren näppäintä käyttäjän itsetekemän kommentaarin päällä.


Haku annetun sanan mukaan
Sanahaku

Sanahaun avulla voidaan hakea yhtä tai useaa Raamatussa esiintyvää sanaa.


Sanakommentaarit
Sanakommentaari

Erillinen ohjelma, jolla voidaan tutkia yksittäisten sanojen selityksiä, esim. raamatunpaikkojen historiaa.


Tiedostotarkentimet
Tarkennin

Tiedoston nimen perässä oleva 0-3 merkkinen teksti, joka kuvaa tiedoston tyyppiä. Esimerkiksi .txt on tekstitiedoston tarkennin, .jli on puolestaan jaelistatiedoston tarkennin, jne.


Tiedostoista...
Tiedosto

Tiedosto on levykkeellä tai kiintolevyllä oleva kokonaisuus, johon on talletettu esimerkiksi yksi ohjelma. Tiedostot jaetaan käyttötarkoituksen perusteella useaan ryhmään, esimerkiksi tekstitiedostoiksi  ja ajettaviksi (exe) tiedostoiksi. Tekstitiedosto sisältää yhden tekstikokonaisuuden, joka voidaan lukea esimerkiksi tekstinkäsittelyohjelman avulla. Tiedosto on siis kokonaisuus, johon haluttu tieto tallennetaan seuraavia käyttökertoja varten.


Viitejaelistat
Viitejaelista

Jaelista,  joka  sisältää  rinnakkaispaikkaviitteitä. Raamatunkäännöksen mukana toimitettuja viitejaelistoja ei voi muokata. Sen sijaan käyttäjän itse tekemiä viitejae-listoja voidaan muokata.


Windows-ANSI

Lyhenne tulee englanninkielisistä sanoista American National Standards Interface. ANSI on amerikkalainen standardointijärjestö.  Se on laatinut mm. ANSI-merkistön, joka on kansainvälisesti hyväksytty merkkijärjestelmä ja joka otettiin käyttöön Windowsissa. PC-koneet käyttävät ASCII-standardin mukaisia merkkejä (ks. tätä). ASCII - ja ANSI-järjestelmä eroaa mm. skandinavisten merkkien numeroinnissa.


Demo-ohjekirja

Tervetuloa MikroRabbi-raamattuohjelman käyttäjäksi. Onnittelumme loistavasta valinnastasi omaksi tietokoneraamatuksi. MikroRabbi-raamattuohjelma on tehty sekä maallikoille että ammattilaisillle: opiskelijalle, papille, raamatuntutkijalle, saarnaajalle, nuorisotyöntekijälle, toimittajalle...

DEMO-versio ei sisällä kaikkia MikroRabbin ominaisuuksia. DEMO sisältää kaikista Raamatun kirjoista niiden ensimmäisen luvun, joiden avulla MikroRabbin toimintaa voi kokeilla ja tutustua ohjelmaan. Tässä ohjekirjassa ei käydä läpi kaikkea ohjelmaan liittyvää. Tutustuttuasi ohjelmaan suosittelemme,  että hankit varsinaisen ohjelmaversion ja ohjekirjan, josta selviää kaikki MikroRabbin ominaisuudet ja niiden käyttö.  Ohjelmaa saa jälleenmyyjiltä tai suoraan valmistajalta.

Katso myös :

Ohjelmasta


Johdanto ohjelmistoon
Ohjelmasta

MikroRabbi on Windows 3.1 käyttöliittymän alaisuudessa toimiva itsenäinen ohjelmakokonaisuus. MikroRabbia voidaan käyttää yhdessä  muiden Windows-ohjelmien kanssa samaan aikaan. Uuden version 3.1 myötä MikroRabbi on muuttunut  entistä visuaalisemmaksi ja hakurutiinit ovat nopeutuneet merkittävästi. Huomaat nämä muutokset heti,  kun avaat version 3.1 ruudullasi ja aloitat ohjelman käyttämisen.

Käyttääksesi MikroRabbia tarvitset vähintään AT-tason mikrotietokoneen (IBM-PC-yhteensopiva mikro, jossa on 286- tai sitä tehokkaampi prosessori), jossa toimii Windows 3.1-käyttöliittymä. MikroRabbi tarvitsee vähintään kaksi megatavua keskustuistia, mutta suosittelemme neljää megatavua. Ohjelma vaatii toimiakseen kiintolevyn, jossa pitäisi olla tilaa keskimäärin 5Mt/käännös. Esimerkiksi "peruspaketin" (vanha ja uusi suomalainen käännös) tilantarve on siis noin 10 megatavua.


MikroRabin käyttö
Mitä uutta MikroRabbi tuo Raamatun tutkimiseen?

MikroRabbi helpottaa pääasiallisesti halutun tekstipaikan löytämistä sekä kommenttien ja viittausten tekemistä. MikroRabbin avulla löydät haluamasi raamatunpaikan ennen kuin ehdit kääntää yhtäkään Raamatun lehteä. Nopeasti ja vaivattomasti.

Lisäksi MikroRabbin avulla voit mm:

Lukea Raamattua

Raamatunpaikan etsiminen ja vaihtaminen käyvät helposti ja nopeasti. Valitset vain listasta raamatunpaikan nimen, ja ko. paikka on ruudullasi.

Lukea ja tehdä omia kommentaareja

MikroRabbin kommentaari-tiedostoon voit tehdä omia kommentteja haluamiisi raamatunkohtiin. Kommentaariin voit tallettaa myös esim. tunnettujen teologien ajatuksia eri raamatunkohdista. Kommentit, jotka liittyvät tiettyihin raamatunpaikkoihin, päivittyvät automaattisesti, kun raamattuikkunassa siirretään Raamatun tekstiä.

Hakea tiettyä sanaa/lauseenpätkää Raamatusta

Kirjoitat sanan/lauseenpätkän, ja ohjelma ilmoittaa listan raamatunjakeita, joista ko. sana/lauseenpätkä löytyi. Voit hakea myös asiayhteyksiä käyttämällä ns. loogisia operaattoreita (ja, tai, ei).  Jos haluat esim. löytää kaikki kohdat, joista löytyvät sanat Jeesus, opetuslapset ja synti, haku MikroRabbin sanahaulla ja valitulla operaattorilla onnistuu vaivattomasti. Haun voit suorittaa myös kommentaarista.

Sanaluettelohaun avulla voi näppärästi tutkia kaikkia Raamatusta löytyviä sanoja ja niiden esiintymiskertoja.

Tarkastella rinnakkaispaikkaviittauksia

Raamatunjakeessa on rinnakkaispaikkaviite sellaisiin raamatunjakeisiin, joissa käsitellään samaa aihetta kuin ko. jakeessa. Viitteet löytyvät hiiren vasemmanpuoleisen painikkeen kaksoispainalluksella. Lukiessasi Raamattua voit näppärästi käydä lukaisemassa jakeisiin liittyvät viitteet ja jatkaa jälleen lukemista. Voit tehdä myös omia viitteitä.

Tehdä jaelistoja

Jaelistat ovat tiettyyn aiheeseen liittyvistä raamatunjakeista koostuvia listoja. Niiden avulla voit koota esim. yhteen raamattutuntiin tai Raamatun tutkiskeluun  liittyvät jakeet yhteen. Jaelistoja voit muokata ja tallettaa. Asiaan on paljon helpompi palata uudelleen,   kun edellisen kerran aiheet löytyvät helposti tietokoneelta.

Tulostaa raamatunjakeita

Voit tulostaa haluamasi raamatunkohdat paperille. Voit myös poimia jakeita sieltä täältä ja tulostaa ne.

Siirtää raamatunjakeita muihin ohjelmiin

Voit valita haluamasi raamatunkohdat ja siirtää ne esim. tekstinkäsittelyohjelmaan. Näin voit tehdä omia do-kumentteja, joihin otat sananmukaisia lainauksia Raamatusta kirjoittamatta niitä itse.

Verrata käännöksiä toisiinsa

Tutun raamatunpaikan löytäminen uudesta käännöksestä voi joskus tuottaa ongelmia, koska sanamuodot ovat hieman erilaisia. MikroRabbin avulla voit suorittaa haun vanhasta käännöksestä ja samanaikaisesti verrata tekstiä  vaikkapa uuden käännöksen tekstiin.  Myös muita käännöksiä sovitetaan tarpeen mukaan MikroRabbille.  Rekisteröidyt käyttäjät saavat automaattisesti tietoa uusista käännöksistä, joita ohjelmaan sovitetaan.

Odotamme mielipiteitäsi MikroRabbista. Kirjoita tai faxaa meille, yhteystietomme löydät tämän DEMO-ohjekirjan kannesta tai erillisestä tilauskaavakkeesta.

Mikäli haluat levittää DEMO-versiota, sitä on mahdollista tilata suoraan valmistajalta materiaalikulujen hinnalla.

Katso myös:

Toimintoja


MikroRabbi -ikkuna
MikroRabbi-ikkunan esittely

Kuva 1. Pääikkuna

MikroRabbi-raamattuohjelma on nyt käynnissä. Koska tämä on ensimmäinen kerta, kun ohjelma avataan, ruudulla ei ole mitään raamatunkäännöstä näkyvissä. Seuraavaksi avaamme ruudulle sekä uuden että vanhan suomalaisen käännöksen.

Raamatunkäännös avataan  viemällä hiiren osoitin valikkoriville komennon Toiminnot päälle, painamalla kerran hiiren näppäintä, jolloin  valikko aukeaa esiin. Sen jälkeen hiiren osoitin siirretään  Avaa raamattuikkuna-komennon päälle ja avautuvasta lisäikkunasta valitaan uuden suomalaisen käännöksen tunnus: RK92.  Tämän jälkeen kone hakee käännöksen ja avaa sen omaan ikkunaansa.

Avaa nyt samalla tavalla vanha suomalainen käännös (RK38). Käännös ilmestyy uuden käännöksen päälle ja viimeksi valitun Raamattuikkunan (RK38) otsikkorivi on tumma  (aktiivinen). Seuraavaksi järjestämme ikkunat vierekkäin valitsemalla Ikkunat-valikosta  Järjestä rinnakkain-komento. Ohjelma järjestää nyt käännökset automaattisesti vierekkäin ruudun koon mukaan.

Tietokoneesi näytön pitäisi näyttää nyt seuraavalta (käännökset eivät välttämättä aukea ensimmäisellä kerralla Korkeasta Veisusta kuten alla olevassa esmerkkikuvassa).

Kuva 2. MikroRabbi -ikkunan esittely

Suurennus-painike pääikkunan oikeassa yläkulmassa

MikroRabbi-ikkuna kannattaa suurentaa koko ruudun kokoiseksi.  Huomaa, että voit suurentaa ja pienentää myös raamattu- ja kommentaari-ikkunoita. Ellet osaa käyttää suurennus- ja pienennyspainikkeita, rullausjanoja tai et osaa muuttaa ikkunan kokoa, tutustu ensin Windowsiin ja sen toimintoihin ohjekirjojen perusteella.

Valikot pääikkunan otsikkorivin alapuolella

Valikot esitellään pikaisesti myöhemmin tässä luvussa. Tässä DEMO-ohjekirjassa ei käydä MikroRabbin valikkotoimintoja sen tarkemmin läpi.

Otsikot valikkorivin alapuolella

Otsikkoikkuna näyttää raamatunkäännöksen mukana toimitetut jaksojen otsikot (RK92). Jos käännöksen mukana ei ole toimitettu otsikkoja, tämä ikkuna on tyhjä (esim. RK38). Otsikkolistasta voidaan siirtyä tekstissä saman kirjan sisällä eteen- tai taaksepäin.  Ikkuna on tyhjä, jos aktiivisena olevan raamattuikkunan raamatunkäännöksen mukana ei ole toimitettu otsikoita ollenkaan.

Kuva 3. Otsikkoikkuna

Katso myös:

Raamatunpaikkaosoitin


Raamatunpaikkaosoittimesta...
Raamatunpaikkaosoitin

Kuva 4. Raamatunpaikkaosoitin

Raamatunpaikkaosoitin koostuu kolmesta alasvetolistasta ja kahdesta toimintonappulasta. Alasvetolistat ovat vasemmalta lukien:

-Kirja (raamatunkirjojen lyhenteet)

           -Luku

           -Jae

Alasvetolistasta löytyvät raamatunkirjat, niiden luvut ja mahdolliset jakeet. Näistä voidaan valita tarkasti haluttu paikka, joka näkyy aktiivisena olevassa raamattuikkunassa.

Raamatunpaikkaosoittimen toimintonappuloilla, jotka ovat "Luku"- ja "Jae"-listojen välissä,  voit siirtyä edelliseen tai seuraavaan jakeeseen.

Lisäksi MikroRabbin pääikkunassa voi olla seuraavia ikkunoita:

Haku-pullahdusikkuna

Jaelista

Kommentaari-ikkuna

MikroRabbin leikepöytä.

Katso myös:

MikroRabin käyttö

             Raamatunpaikan haku  ja Raamattuikkunat


Tärkeimmät toiminnot
Toimintoja

Toimintonappulat

Kuva 5. Toimintonappulat

Toimintoja voit selata liikkumalla hiirellä pikatoimintonappuloiden päälle ja napsauttamalla haluamaasi kuvaketta.


1. Raamattuikkunan  avaus

Avaa sellaisen tietokoneen kovalevylle asennetun raamatunkäännöksen ikkunan, joka ei vielä ole auki. Jos kaikilla asennetuilla raamatunkäännöksillä on jo raamattuikkuna, avataan aktiivisena olevalle raamatunkäännökselle toinen ikkuna.


2. Jaelistan  avaus

Avaa ruudulle aikaisemmin tehdyn jaelistan käyttäjän valinnan mukaan (vastaava komento kuin Jaelistat-valikossa Avaa...).


3. Tulosta  merkityt

Tulostaa käyttäjän merkitsemät kohdat aktiivisesta ikkunasta (vastaava komento kuin Tiedosto-valikossa Tulosta merkityt).


4. Kopioi

Kopioi aktiivisessa ikkunassa merkityn alueen leikepöydälle (vastaava komento kuin Muokkaus-valikossa Kopioi).


5. Liitä

Kopioi aktiivisen leikepöydän sisällön kommentaari-ikkunaan tai MikroRabbin omaan  leikepöytään riippuen siitä, kumpi ikkunoista on aktiivinen (vastaava komento kuin Muokkaus-valikossa Liitä).


6. Poista

Poistaa merkityn alueen ikkunasta (vastaava komento kuin Muokkaus-valikossa Poista).


7. Haku-pullahdusikkunan  näyttäminen

Mikäli ikkuna on näytöllä, se voidaan piilottaa tällä painikkeella. Ellei ikkunaa ole näytöllä, se saadaan avatuksi tällä painikkeella (vastaava komento kuin Toiminnot-valikossa Haku).


8. Kommentaari-ikkunan  näyttäminen

Mikäli ikkuna on näytöllä, se voidaan piilottaa tällä painikkeella. Vastaavasti ellei ikkunaa ole näytöllä, se saadaan avatuksi tällä painikkeella (vastaava komento kuin Toiminnot-valikossa Kommentaari).


9. MikroRabbin leikepöydän näyttäminen

Mikäli ikkuna on näytöllä, se voidaan piilottaa tällä painikkeella. Ellei ikkunaa ole näytöllä, se saadaan näkyviin tällä painikkeella (vastaava komento kuin Toiminnot-valikossa Oma leikepöytä).


Valikoista...
Valikoiden esittely

MikroRabbin komennot valitaan valikoista. Seuraavassa on esitetty kaikki komennot valikoittain.

Kuva 6. Tiedosto-valikko

Kuva 7. Muokkaus-valikko

Kuva 8. Toiminnot-valikko

Kuva 9. Jaelistat-valikko

Kuva 10. Ikkunat-valikko

Kuva 11. Ohje-valikko

Katso myös:

Opastusikkuna


Opastus
Opastusikkuna

Kuva 12. MikroRabbin opastusikkuna

MikroRabbin kaupallisen version opastus on koodattu elektroniseksi ohjekirjaksi, joka  käynnistyy  valitsemalla Ohje-valikosta Hakemisto-komento. Voit käynnistää opastuksen myös painamalla F1-näppäintä. Opastuksesta poistutaan Tiedosto-valikon Lopeta-komennolla (File-valikosta Exit).

Erittäin näppärä keino opetella käyttämään MikroRabbia on käyttää Windowsin mukana tulevaa mahdollisuutta: Win help-ohjelmaa.

Mikäli et osaa käyttää opastusta, valitse MikroRabbin Opastus-valikosta Apua opastuksesta.


Haku Raamatunpaikan mukaan
Raamatunpaikan haku ja Raamattuikkunat

Nyt kun olet saanut MikroRabbin käyntiin, tutustunut MikroRabbin pääikkunaan ja valikkoihin, aloitetaan ohjelman omien toimintojen esittely. MikroRabbin paikkahaun avulla voit hakea haluamasi raamatunkohdan raamattuikkunaan.

Kuva 13. Raamatunpaikkaosoitin

Valitse Raamatunpaikkaosoittimesta haluttu raamatunkirja, luku ja jae. Voit kirjoittaa halutun raamatunpaikan "Kirja" kohtaan, esim.  Joh 6:16  ja painamalla ENTER, jolloin paikka siirtyy osoittimiin automaattisesti tai valitsemalla ensin Joh., sitten luku 6 ja jae 16. Raamatunpaikkaosoittimen vasemmanpuolimmainen kohta sisältää aktiivisessa raamattuikkunassa olevan kirjan kaikki otsikot, mikäli raamatunkäännöksen mukana on otsikot toimitettu.

Katso myös:

Raamatunpaikkaosoitin

Raamattuikkunat

Hakemasi raamatunjae näkyy nyt raamattuikkunassa . Haettu paikka näkyy aina ylimmäisenä jakeena raamattuikkunassa. Voit selata Raamattua vapaasti joko alkuun- tai loppuunpäin. Nuolinäppäimillä voit selata Raamattua riveittäin, PageUp - näppäin siirtää ruudulla näkyvää Raamatun tekstiä  ruudun verran ylöspäin (ts. Raamatun tekstiä taaksepäin) ja PageDown -näppäin siirtää tekstiä vastaavasti eteenpäin. MikroRabbin raamattuikkunassa on automaattinen oikean reunan tasaus.

Pitämällä CTRL-näppäimen pohjassa samanaikaisesti kun painat nuolinäppäintä ALAS, liikkuu teksti seuraavan luvun alkuun. Vastaavasti nuolinäppäimen YLÖS painaminen samanaikaiseti CTRL-näppäimen kanssa liikuttaa tekstiä edellisen luvun alkuun.

Kun painat yhtäaikaa VAIHTO- ja nuolinäppäintä ALAS liikut seuraavan kirjaan ja vastaavasti painamalla nuolinäppäin YLÖS ja VAIHTO samaan aikaan, liikut edelliseeen kirjaan. Voit selata Raamattua myös raamattuikkunan oikeassa reunassa olevaa vierityspalkkia hyväksikäyttäen. Raamattuikkunan otsikkopalkissa on käännöksen lyhenne ja avoinna olevan raamatunpaikan lyhenne.

Kuva 14. Raamattuikkuna

Raamattuikkunan   alareunassa  on  raamatunkäännökseen  liittyvät alaviitteet, jos ne on toimitettu meille. Sanat, joihin on alaviite, osoitetaan sanaan liittyvällä tähdellä (*). Voit muuttaa alaviiteikkunan kokoa siirtämällä  ikkunan jakavaa viivaa hiirellä.

Raamattuikkunan vierityspalkin yläpuolella on kytkentäpainike, jossa on ketjun kuva. Painiketta  painamalla voit sitoa haluamasi raamattuikkunat yhteen siten, että yhteensidotut raamattuikkunat päivittyvät automaattisesti, kun liikut aktiivisessa raamattuikkunassa.

Kuva 15. Avoin ketju Raamattuikkunassa

Kuva 16. Yhteenkytketty Raamattuikkuna

Kun olet kytkenyt raamattuikkunat yhteen, ketju on suljettu. Ellei kytkentää ole suoritettu, ketju on avoin.

Katso myös:

Sanahaku

Jaelista


Sanahaku

Yksittäistä sanaa voit hakea Sanahaku-komennon avulla. Komento löytyy Toiminnot-valikosta nimellä Haku.  Ruudulle ilmestyy Sanahaku-ikkuna. Valitse Haku-pullahdusikkunasta alhaalta vasemmalta  Sana, ellei ruudullasi näkyvä hakuikkuna ole samanlainen kuin kuvassa. Kirjoita hakusanaksi etsimäsi sana, esimerkiksi Jeesus, mutta älä paina ENTER-näppäintä, sillä ENTER käynnistää haun. Tarkista että ikkunassasi on vastaavat valinnat valittuna kuin esimerkkikuvassamme.

Haku käynnistyy, kun painat ikkunan oikeassa reunassa olevaa Hae-painiketta.

Haku kestää muutaman sekunnin riippuen siitä, millaisia sanoja haetaan. Sen aikana hiiren osoitin muuttuu tiimalasiksi. Haun tuloksena muodostuu jaelista, jonka nimenä on ensimmäisen hakusanan kahdeksan ensimmäistä merkkiä.

Hakuikkunassa on oletusarvona Tai-operaattorit. Hakusädettä voidaan muuttaa ainoastaan silloin, kun käytetään Ja-operaattoria.

Kuva 17. MikroRabbin sanahaku

DEMOssa hakuajat ovat lyhyitä, koska läpikäytävää tietoa (vain ensimmäinen luku jokaisesta kirjasta) on vähän. Samasta syystä Sanaluettelo-haku näyttää vain ne sanat, jotka löytyvät em. luvuista.

Katso myös:

Raamatunpaikan haku ja Raamattuikkunat

Jaelista


Jaelista

Haun tuloksena ruudulle ilmestyy jaelista.  Jaelistan alaosassa on niiden paikkojen lukumäärä, joista sana  Jeesus löytyi. Jaelista on siis vain lista raamatunjakeiden lyhenteitä, eikä sisällä varsinaista Raamatun tekstiä.

Voit lukea jakeen sisällön painamalla kaksi kertaa hiiren painiketta jaelistan lyhenteen päällä. Valitaan esimerkiksi Matt 4:10. Haettu sana erotetaan raamattuikkunassa alleviivauksella ja korostevärillä. Korostus liittyy aina siihen käännökseen, josta haku tehtiin eikä siirry esim. leikepöydälle.

 Voit poistaa jaelistan ruudulta painamalla hiiren näppäintä  ikkunan vasemmassa yläkulmassa olevan järjestelmävalikon päällä.

Kuva 18. Sanan "Jeesus" hakemisen tulos

Kun painat kahdesti  hiiren oikeanpuolimmaista näppäintä   jonkun raamatunjakeen  päällä  raamattuikkunassa, saat jakeeseen  liittyvät rinnakkaispaikkaviitteet esiin. Viitteet ilmestyvät erilliseen viitejaelistaan.

Tee kaksoispainallus äsken valitun, raamattuikkunassa näkyvän, raamatunjakeen päällä. Ruudullesi ilmestyy ikkuna. Viitejaelistassa näkyvät siis niiden raamatunjakeiden lyhenteet, joissa käsitellään samaa asiaa kuin jakeessa, jonka päällä äsken teit kaksoispainalluksen. Jos haluat lukea jonkun viitejaelistassa olevista raamatunjakeista, tee kaksoispainallus jakeen lyhenteen päällä.

Kuva 19. Viitejaelista

Kuva 20. Tavallinen jaelista

Jaelistat erottaa toisistaan otsikkorivin taustaväristä: jaelistassa väri on sama kuin muissakin aktiivisissa  ikkunoissa, viitejaelistan otsikkorivin taustaväri on punainen.

Viitejaelistan otsikossa näkyy paikka, johon viitteet liittyvät. Vasemmassa alanurkassa on käännöksen tai kommentaarin nimi, josta viitteet haettiin.


Kommentaarit

MikroRabbissa voit tallettaa omia kommenttejasi. Kommentin avulla käyttäjä voi selvittää raamatunpaikan sisältöä esimerkiksi tunnetun teologin ajatuksilla. Kommentti vastaa ns. saarnaaja-Raamatun reunahuomautuksia.

Kommentaarista voit suorittaa hakuja samaan tapaan kuin Raamatustakin. Voit esimerkiksi hakea yksittäistä kommenttia teologin nimen perusteella. Jos olet kirjoittanut useampaan raamatunkohtaan kommentin ja käyttänyt niitä tietyssä paikassa tai tilanteessa, voit hakea myöhemmin kaikki ne aiheet, joita käsiteltiin ko. hetkessä.

Kommentaari-ikkunassa näkyy raamatunpaikkaosoittimen osoittamaan jakeeseen liittyvä kommentti. Kommenttia voit muokata vapaasti. Kommmentti tallettuu automaattisesti heti, kun liikut toiseen raamatunpaikkaan.

Kuva 21. Paikkaan 1. Moos. 12:8 liittyvä kommentti

Katso myös:

Tärkeimmät toiminnot


Leikepöydästä...;Raamatuntekstin siirtäminen muihin ohjelmiin;Rinnakkaiskäyttö tekstinkäsittelyohjelmien kanssa
Leikepöytä ja tekstin siirtäminen muihin ohjelmiin

MikroRabbi 3.1:n käyttäjällä on käytettävissään kaksi leikepöytää (MikroRabbin oma ja Windowsin leikepöytä), joista vain toinen voi olla kerrallaan aktiivisena. Aktiivisena oleva leikepöytä voidaan valita/vaihtaa Asetukset-komennolla, joka löytyy Toiminnot-valikosta.

MikroRabbin oma leikepöytä rinnastetaan kommentaari- ja raamattuikkunoihin ja se voi olla näytöllä käytännössä koko ajan. Näin oman leikepöydän sisältö on koko ajan nähtävissä. Windowsin leikepöydän sisällön tarkastelemiseen on käytettävä erillistä ohjelmaa, joka tulee käyttöliittymän mukana.

Leikepöytä saadaan näkyviin Toiminnot-valikosta. MikroRabbin omaan leikepöytään voidaan siirtää raamatunpaikkoja ja muuta tekstiä Muokkaus-valikon Kopioi-toiminnoilla ja sen jälkeen siirtää koko leikepöydän sisältö esimerkiksi omaksi kommentaariksi.  Käytetyt kirjasinlajit säilyvät siirrettäessä tekstiä MikroRabbin omalle leikepöydälle toisin kuin Windowsin leikepöytää käytettäessä.

Tekstin siirtämisessä muihin ohjelmiin käyttäjällä on valittavissa periaatteessa kaksi eri siirtotapaa. Jos halutaan siirtää pelkkää Raamatun tekstiä MikroRabbista johonkin toiseen Windows-ohjelmaan, kannattaa käyttää Windowsin leikepöytää tekstin siirtämiseen (kopioi-sijoita-toiminnot). Mikäli käyttäjä haluaa tallentaa tekstit tiedostoon tai siirtää tekstiä esim. DOS-pohjaisiin ohjelmiin (esim. WP), kannattaa käyttää siirtoon Vienti-komentoa (Tiedosto-valikosta).

Vienti-toiminnossa aktiivisen leikepöydän sisältö talletetaan tiedostoon siinä muodossa, jossa käyttäjä haluaa tallennuksen tehdä. Käyttäjä voi antaa tiedostolle haluamansa nimen.

Mikäli leikepöydän käyttö on vierasta, suosittelemme tutustumista johonkin Windows-oppaaseen (esim. Esko Valtasen Windows-opas Teknolitin julkaisemana).


Ohjelman lopetus
Lopetus

Ohjelmasta poistutaan valitsemalla Tiedosto-valikosta Lopeta.

Kuva 22. Ohjelman lopettaminen


Write -tekstinkäsittelyohjelma
Write

Write on Windowsin alaisuudessa toimiva yksinkertainen tekstinkäsittelyohjelma, jonka yhteiskäyttö MikroRabin yhteydessä on mahdollista ja jopa suotavaa. Tästä voit käynnistää Writen.


Sanakommentaarit
Sanakommentaari

Käynnistää Aapeli Saarisalon Raamatun sanakirjan.


Otsikkoikkuna

Antaa halutun Raamatunkirjan otsikot ikkunaan.


Helpin tekijä
MikroRabbi 3.1 Demo-version helpin koodannut guru:

Ari Saastamoinen, Ylöjärvi .

... ja kelpo dataa hakattiin yleisön mieliksi elokuussa 1994.